**УТВЪРДИЛ :** П

**ИВАН ВАСЕВ**

*Областен управител и Председател*

*на Областния съвет за развитие*

*на Област Пазарджик*

***ПРОТОКОЛ №43***

от

*Заседание на Областен съвет за развитие на област Пазарджик*

*и*

*Второ Регионално десиминационно събитие по проект Regions 4Food*

*на 26.11.2021 г. (петък), 10:00 часа, гр. Пазарджик*

*Зала на хотел „Форум“*

Днес, 26 ноември 2021 г., се проведе заседание на Областния съвет за развитие на Област Пазарджик и Второ Регионално десиминационно събитие по проект *Regions 4Food*.

Предварителният дневен ред на заседанието е следният:

1. Приемане на Дневен ред на заседанието.

***(г-н Иван Васев Областен управител на Област Пазарджик)***

1. Представяне на новите Планове за интегрирано развитие на общините (ПИРО). Преди организирането на заседанието в Областна администрация Пазарджик са внесени ПИРО на Общините: Брацигово, Велинград, Пещера, Ракитово и Септември)

***(Докладват кметове и/или представители на Общините)***

1. Представяне на Проект Regions 4Food, с акцент върху валидираният План за действие по проекта.

***(г-жа Гергана Калоянова – гл. експерт в Областна администрация Пазарджик)***

1. Представяне на Окончателен вариант на Политически препоръки по проект Regions 4Food.

***(г-жа Любов Тренкова – гл. експерт в Областна администрация Пазарджик***

1. Дискусия по представянията на проект Region 4Food.
2. Определяне на следващата община домакин на заседанието на ОСР.
3. Предложения за териториални звена, които да участват в следващото заседание, както и теми за обсъждане на следващото заседание.
4. Разни.

Присъстваха :

**Членове на Съвета и упълномощени представители :**

1. Иван Васев – Областен управител и Председател на Областния съвет за развитие на Област Пазарджик
2. Надежда Казакова **–** Кмет на Община Брацигово
3. Веселина Милкова – Зам. Кмет на Община Лесичово
4. Румен Кожухаров – Секретар на Община Пазарджик
5. Мария Станкова – представител на Община Панагюрище
6. Гълъбина Карамитрева – Зам. Кмет на Община Пещера
7. – Евгения Андонова – представител на Община Ракитово
8. Виолета Близнакова – представител на Община Септември
9. Васил Кацарова – Зам. Кмет на Община Стрелча
10. Халил Туджар – Зам. Кмет на Община Сърница
11. Стефан Якимов – Председател на Общински съвет Белово
12. Тодор Тодоров – представител на Общински съвет Пазарджик
13. Инж. Христо Калоянов – Председател на Общински съвет Панагюрище
14. Венцислав Личев – представител на Общински съвет Пещера
15. Нина Димова – Председател на Общински съвет Ракитово
16. Никола Минчев – Председател на РСР на Подкрепа
17. Александър Шопов – Представител на РС на КНСБ

**Присъстваха още :**

1. Анелия Методиева – представител на Община Брацигово
2. Селвие Джансурова – представител на община Сърница
3. Станимир Стефанов – представител на Служба за съвети в земеделието
4. Александър Туйков - представител на Служба за съвети в земеделието
5. Галина Пенева – представител на Държавен фонд „Земеделие“ Пазарджик
6. Ася Дивекова - представител на Държавен фонд „Земеделие“ Пазарджик
7. Проф. д-р Иван Пенов – Аграрен университет Пловдив
8. Д-р Георги Георгиев – Фондация „Земята източник на доходи“
9. Ани Кузманова – Пловдивски университет
10. Светлан Карталов – Гл. Секретар на Областна администрация Пазарджик
11. Арх. Николай Колев – Директор Дирекция “АКРРДС” в Областна администрация Пазарджик
12. Любов Тренкова - Главен експерт в Дирекция “АКРРДС” в Областна администрация Пазарджик
13. Гинка Дудова - Главен експерт в Дирекция “АКРРДС” в Областна администрация Пазарджик
14. Мария Ловчинова – Главен експерт в Дирекция “АКРРДС” в Областна администрация Пазарджик
15. Гергана Калоянова – Главен експерт в Дирекция “АКРРДС” в Областна администрация Пазарджик и Секретар на ОСР
16. Мартин Ашикян – Мл. Експерт в Областна администрация Пазарджик
17. Д-р Надка Станчева – Дирекция „БХ“ Пазарджик
18. Бранимир Маринов – ОД „Земеделие“ Пазарджик
19. Небие Кабак – представител на община Сърница

Проверката на присъствените листове установи, че има наличие на кворум, като бяха събрани и пълномощните на заместниците на членове на Съвета, които не присъстват, и следователно заседанието може да бъде проведено.

Заседанието беше открито от Председателят на съвета **г-н Иван Васев.**

Той представи основанията за свикване на заседанието на Областния съвет за развитие на Област Пазарджик.

Премина се към приемане на дневния ред. Председателят представи дневния ред, като уточни, че отпада представянето на ПИРО на Община Велинград, тъй като отсъства представител. Беше дадена думата за предложения за нови теми.

Предложения не постъпиха и след гласуването единодушно Областният съвет за развитие **приема следния дневен ред:**

* 1. Приемане на Дневен ред на заседанието.
  2. Представяне на новите Планове за интегрирано развитие на общините (ПИРО). Преди организирането на заседанието в Областна администрация Пазарджик са внесени ПИРО на Общините: Брацигово, Велинград, Пещера, Ракитово и Септември)
  3. Представяне на Проект Regions 4Food, с акцент върху валидираният План за действие по проекта.
  4. Представяне на Окончателен вариант на Политически препоръки по проект Regions 4Food.
  5. Дискусия по представянията на проект Region 4Food.
  6. Определяне на следващата община домакин на заседанието на ОСР.
  7. Предложения за териториални звена, които да участват в следващото заседание, както и теми за обсъждане на следващото заседание.
  8. Разни.

По **втора точка** от дневния ред **г-н Васев** даде думата на:

г-жа Надежда Казакова, да представи ПИРО на Община Брацигово;

г-жа Гълъбина Карамитрева, да представи ПИРО на Община Пещера;

г-жа Евгения Андонова, да представи ПИРО на Община Ракитово;

г-жа Виолета Близнакова, да представи ПИРО на Община Септември.

Плановете за развитие на общините бяха представени във формата на презентация изпратена от Областна администрация Пазарджик. Презентациите съдържаха основните структурни части на стратегическите документи на четирите общини.

Дадена беше обобщена информация за съдържанието на стратегическия документ. Показана беше интегрираността на документа - както стратегически така и документ за пространствено развитие. Бяха представени основните зони в плана. Представен беше механизмът за разработване и приемане на новият документ на общинско ниво и неговият мониторинг за изпълнение.

Областният управител даде думата на представители на Областния съвет, да задават въпроси или да направят изказвания. Думата взеха представители на общините, Белово, Лесичово, Пазарджик, Панагюрище, Стрелча и Сърница. Всеки от представителите на общините предаде информация за етапа, на който е изготвянето на ПИРО. Уточнено беше, че повечето общини са на заключителен етап от разработването на ПИРО и в началото на 2022 г. ще имат готовност за приемане от Общинските съвети и ще бъдат подадени за представяне пред Областния съвет за развитие на Област Пазарджик.

По **трета точка** от дневният ред думата беше дадена на г-жа Гергана Калоянова – Главен експерт в Дирекция „АКРРДС“ в Областна администрация Пазарджик и координатор на проект Regions 4Food.

Представен беше проектът като цяло, както и по-подробно беше представен Плана за действие с основните дейности. Предстои на следващото заседание на Областния съвет да бъде предложено създаването на комисия към съвета, която да се превърне в дискусионно пространство AGRIFocus. Комисията ще обсъжда различни въпроси в сферата на дигитализацията и въвеждането на иновации в областта на селското стопанство и храните. Предстои да се подготви план за работата на комисията. Ще бъдат подготвяне доклади, които да се представят на различни отговорни за сектора институции в бъдеща – през 2022 г. и 2023 г.

По **четвърта точка** от дневния ред думата беше дадена отново на г-жа Гергана Калоянова да представи окончателния вариант на документа за Политически препоръки по проект Regions 4Food.

На политически семинар проведен в края на месец октомври т.г. беше достигнато да окончателен вариант на документа Политически препоръки. Основните препоръки бяха представени на членовете на съвета за информация и валидиране.

По **пета точка** от дневния ред думата беше дадена за дискусия по темите на проекта.

Думата беше взета от г-н Венцислав Личев от Общински съвет Пещера, който се интересува от възможностите да бъдат обсъждани теми като тези по проект Regions 4Food.

Отговор за възможностите за постъпване на различни теми в дневният ред на заседание беше даде от секретаря на Съвета г-жа Гергана Калоянова.

Г-н Личев постави въпрос към председателя на Съвета г-н Иван Васев по отношение на това подадена ли е и обобщена ли е информацията за обекти от критичната инфраструктура.

Г-н Иван Васев отговори, че все още се събира информация и след обобщението тя ще бъде обект на дискусия в друг форум на Областния управител – Областен съвет за намаляване риска от бедствия.

По **шеста точка** от дневният ред беше взето следното

**Решение №1**

**Следващото заседание на Областният съвет за развитие на Област Пазарджик да се проведе в Областна администрация Пазарджик в края на м. март 2022 г.**

По седма точка г-н Васев даде думата на членовете на съвета за предложения, кои да се следващите ръководители на териториални звена, които да се поканят на следващото заседание.

Не бяха дадени предложения.

Поради изчерпване на дневния ред **г-н Иван Васев** закри заседанието на Областния съвет за развитие на Област Пазарджик.

Настоящият протокол се изготви в два еднообразни екземпляра, един към архива на Областния съвет за развитие на Област Пазарджик и един за секретариата на РСР на ЮЦР.

Копие от протокола да бъде изпратено на всички членове на Областния съвет за развитие и на секретаря на РСР на ЮЦР съгласно чл.54 от ППЗРР.

**26.11.2021 г.**

Протоколирал:Гергана Калоянова П

*Гл.експерт в Дирекция “АКРРДС”и Секретар на ОСР*